
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

923 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των εξόδων κηδείας που χορηγεί το 

ΤΑΑΘΠ (ΝΠΔΔ/Αρμοδιότητας ΪΕΘΑ/ΓΕΣ). 1 

Μείωση ποσοστού παρακράτησης μεταφραστικών τελών . . 2 
Παροχή της εγγύησης του Ελληνικού Δημοσίου, προς τις 
Τράπεζες για τη δανειοδότηση των πληγέντων από τους 
σεισμούς που έγιναν τον Οκτώβρη 1988 στους Νομούς 

Ηλείας και Ζακύνθου. 3 

Παροχή της αντεγγύησης του Ελληνικού Δημοσίου στην Τρά¬ 
πεζα της Ελλάδος για κάλυψη της εγγύησής της προς 
Όμιλο αλλοδαπών Τραπεζών για τη μελλοντική ανταλ¬ 
λαγή επιτοκίων μεταξύ του εν λόγω Ομίλου και της ΑΕ 


Ελληνικά Διυλιστήρια Ασπροπύργου (ΕΛ.Δ.Α.) ... 4 

Μεταβίβαση αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού» στο Γενικό Γραμματέα του 

Υπουργείου Πολιτισμού . 5 

Συγκρότηση του Συμβουλίου Ερεύνης Τιμών για το χρονικό 
διάστημα από 1.1.89 μέχρι 31.12.91.. 6 


Συγκρότηση Επιτροπής Χορηγήσεως Αδειών των Πινάκων 

«Α» και «Β». 7 

Συγκρότηση Επιτροπής Ρυθμίσεως Θεμάτων Εισαγωγής 

(στην Τράπεζα της Ελλάδος) . 8 

Εξόφληση υποχρεώσεων του καταργηθέντος Ειδικού Ταμείου 
Μ ηχ/των. Λιμενικών Έργων (ΕΤΜΛΕ), στο ΙΚΑ και 
ΝΑΤ, από τον Οργανισμό Λιμένος Πειραιώς (Ο.Λ.Π.) . 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.959.3/44/527224 (1) 

Αναπροσαρμογή των εξόδων κηδείας που χορηγεί το ΤΑΑΘΠ 
(ΝΠΔΔ/Αρμοδιότητας ΥΕΘΑ/ΓΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 75 και 87 του ΑΝ 1324/49 «Περί Προστασίας 
και Αποκαταστάσεως των Αναπήρων Πολέμου», όπως τροποποι¬ 
ήθηκε και συμπληρώθηκε με το Ν. 1043/80. 

β. Την αριθ. 739/18.10.88 Απόφαση ΔΣ/ΤΑΑΘΠ. 


γ. Τη Φ 072.2/Γ 1564/6.11.85 (ΦΕΚ 784/7.11.85 ΤΒ) 
Κοινή Απόφαση των Πρωθυπουργού και Υπουργού Εθνικής 
Άμυνας «Περί Ανάθεσης Αρμοδιοτήτων ΥΕΘΑ Ορέστη Παπα- 
στρατή», αποφασίζουμε: 

2. Εγκρίνουμε την αναπροσαρμογή των εξόδων κηδείας,,που 
χορηγεί το ΤΑΑΘΠ από πενήντα χιλιάδες (50.000) δρχ. σε εξή¬ 
ντα χιλιάδες (60.000) δρχ. 

3. Η ισχύς της παρούσας από 1.1.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Δεκεμβρίου 1988 

0 ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 


Αριθ. Φ093.29(α)/2/ΑΣ3649 (2) 

Μείωση ποσοστού παρακράτησης μεταφραστικών τελών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 65 του νόμου αριθ. 419/1976 «Περί Οργανισμού 
του Υπουργείου Εξωτερικών». 

2. Το άρθρο 4 του Ν.Δ/τος αριθ. 938/1971 «Περί κυρώσεως 
αποφάσεων τινων του Υπουργού και Υφυπουργού Εξωτερικών 
και ρυθμίσεως θεμάτων τινων αφορώντων την λειτουργία του 
παρά τω Υπουργείω Εξωτερικών Μεταφραστικού τμήματος. 

3. Την απόφασή μας με αριθ. πρωτ. Φ093.29(α)/1/ΑΣ3322 
από 28.12.1987 (ΦΕΚ Β 72/1988) και 

4. Τις ανάγκες του Μεταφραστικού Γραφείου, αποφασί¬ 
ζουμε: 

Μειώνουμε από 1ης Ιανουάριου 1989 από δέκα τοις εκατό 
(10%) σε οκτώ τοις εκατό (8%) το ποσοστό που θα παρακρατεί- 
ται από τα μεταφραστικά τέλη για την αντιμετώπιση των δαπα¬ 
νών λειτουργίας του Μεταφραστικού Γραφείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Δεκεμβρίου 1988 

Ο ΑΝΑΠΛ. ΥΠΟΥΡΓΟΣ 

ΓΙΑΝΝΗΣ ΚΑΨΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 112658/11173 (3) 

Παροχή της εγγύησης του Ελληνικού Δημοσίου, προς τις Τράπε¬ 
ζες για τη δανειοδότηση των πληγέντων από τους σεισμούς., 

που έγιναν τον Οκτώβρη 1988 στους Νομούς Ηλείας και Ζα¬ 
κύνθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με 
τις διατάξεις του Ν. 1266/82. 

2. Την πράξη του Υπουργικού Συμβουλίου αριθ. 101/ 
1.11.88 (ΦΕΚ 242/88 τ.Α'). 

3. Την κοινή απόφαση των Υπουργών Εθνικής Οικονομίας, 
Οικονομικών και Περιβάλλοντος, Χωροταξίας και Δημ. Έργων, 
αριθμ. 4173/6.12.88, με την οποία εγκρίθηκε η παροχή πιστω¬ 
τικών διευκολύνσεων στους σεισμοπαθείς των Νομών Ηλείας και 
Ζακύνθου που πλήγησαν από τους σεισμούς του Οκτωβρίου 
1988. 

4. Το έγγραφο της Τράπεζας Ελλάδος Δ/νση Νομισματικής 
Πολιτικής και Τραπεζικών Εργασιών αριθμ. 1112/23.6.88 
αναφορικά με την αρμοδιότητα για τον καθορισμό των όρων χρη¬ 
ματοδότησης σεισμοπαθών. 

5. Το έγγραφο του Υπουργείου Περιβάλλοντος, Χωροταξίας 
και Δημ. Έργων αριθμ. 4230/12.12.88 με το οποίο ζητείται η 
παροχή της εγγύησης του Δημοσίου για την κάλυψη των δανείων 
που εγκρίνονται με την προαναφερόμενη κοινή απόφαση. 

6. Την απόφαση του Πρωθυπουργού και του Υπουργού Οικο¬ 
νομικών αριθμ. 6474/30.6.88 (ΦΕΚ 451/Β/88) για την ανά¬ 
θεση αρμοδιοτήτων στον Υφυπουργό Οικονομικών, αποφασί¬ 
ζουμε: 

Παρέχουμε την εγγύηση του Ελληνικού Δημοσίου προς τις 
Τράπεζες για την κάλυψη των δανείων που θα χορηγηθούν από 
αυτές για την αποκατάσταση των ζημιών από τους σεισμούς του 
Οκτώβρη 1988 που προκλήθηκαν σε Ιδιώτες, Επιχ/σεις, Εμπό¬ 
ρους, Επαγγελματίες, Ν.Π.Δ.Δ. και κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία των Νομών Ηλείας 
και Ζακύνθου, σύμφωνα με την κοινή απόφαση των Υπουργών 
Εθνικής Οικονομίας, Οικονομικών και Περιβάλλοντος, Χωροτα¬ 
ξίας και Δημοσίων Έργων αριθμ. 4173/6.12.88. 

Η εγγύηση αυτή καλύπτει: 

1. Κατά 100% α) Τα στεγαστικά δάνεια προς ιδιώτες και τα 
νομικά πρόσωπα που αναφέρονται στην παρ. Α της προαναφερό- 
μενης κοινής απόφασης - Δηλ. δεν καλύπτονται τα συμπληρω¬ 
ματικά δάνεια που αναφέρονται στην παράγραφο Β αυτής. 

β) Τα δάνεια που θα χορηγηθούν σε επιχειρήσεις και επαγγελ¬ 
ματίες για την αποκατάσταση ζημιών κτιριακών και λοιπών πα¬ 
γίων εγκαταστάσεων επαγγελματικών χώρων που αναφέρονται 
στην παράγραφο Γ της ίδιας κοινής απόφασης. 

Εκτός από τα συμπληρωματικά δάνεια που μπορούν να χορη¬ 
γηθούν σύμφωνα με τους όρους και προϋποθέσεις της ΠΔ/ΤΕ 
716/18.3.86 που δεν καλύπτονται με την παρούσα εγγύηση του 
Δημοσίου. 

Ειδικά για τα συμπληρωματικά δάνεια που θα χορηγηθούν σε 
βιοτεχνικές επιχ/σεις που λειτουργούσαν κανονικά πριν από τους 
σεισμούς, από το «Ειδικό Κεφάλαιο» της απόφασης ΝΕ 197/11/ 
3.4.78, θα εφαρμόζονται σε ότι αφορά τη διαδικασία της έγκρι¬ 
σής τους και της εξειδίκευσης της εγγύησης του Δημοσίου οι δια¬ 
τάξεις της απόφασης αυτής (ΝΕ 197/11/3.4.78) σε συνδυασμό 
με τις διατάξεις της απόφασης του Υπουργού Οικονομικών αριθ. 
67651/2142/28.7.78 όπως ισχύουν σήμερα. 

2. Μέχρι ποσού δρχ. 1.000.000 τα δάνεια που θα χορηγη¬ 
θούν σε επιχ/σεις εμπόρους καί'επαγγελματίες για την αντιμετώ¬ 


πιση εκτάκτων αναγκών σε κεφάλαια κίνησης κ.λπ. κατά τα ορι- 
ο ζόμενα στην παράγραφο Ε’ (κατά φυσική σειρά τέταρτη) της κοι¬ 
νής απόφασης. Διευκρινίζεται ότι για τα δάνεια για κεφάλαιο κί¬ 
νησης βιοτεχνικών Επιχ/σεων που θα χορηγηθούν από «το Ει¬ 
δικό Κεφάλαιο» της αποφ. 197/11/3.4.78 θα εφαρμόζονται, 
όπως προαναφέρθηκε για τα συμπληρωματικά δάνεια της παρ. 
Γ’ της κοινής απόφασης, οι διατάξεις της απόφασης αυτής (197/ 
11/3.4.78) και της απόφασης Υπουργού Οικονομικών 67651/ 
2142/28.7.78, όπως ισχύουν. 

Με την εγγύηση αυτή το Ελληνικό Δημόσιο αναλαμβάνει την 
υποχρέωση να καταβάλει στις δανείστριες Τράπεζες τις προερχό¬ 
μενες από ληξιπρόθεσμες και ανεξόφλητες δόσεις των ανωτέρω 
δανείων εγγυημένες απαιτήσεις τους. 

Οι Τράπεζες αυτές σε περίπτωση που δεν εξοφλήσουν οι πρω- 
τοφειλέτες τις ληξιπρόθεσμες δόσεις τους ή μέρος αυτών δικαιού¬ 
νται αφού περάσει ένα εξάμηνο από τη λήξη τους να ζητήσουν από 
το Δημόσιο (ΓΛΚ Δ8 - Τμ. Β) την εξόφληση των εγγυημένων 
απαιτήσεών τους ύστερα από προηγούμενη βεβαίωσή τους στα 
αρμόδια Δημ. Ταμεία στο λογ/σμό της Δημόσιας ληψοδοσίας Νο 
555 σαν έσοδο του λογ/σμού «Κεφάλαιον Ασφαλίσεως Χρηματο¬ 
δοτήσεων εκ. Κεφαλαίων ή εγγυήσει του Ελληνικού Δημοσίου», 
σύμφωνα με τις διατάξεις του ΠΔ 839/78 (ΦΕΚ 195/78 τ.Α') 
και τις οδηγίες των εγκυκλίων μας αριθμ. 98348/2945/ 
8.8.79 και 158618/4979/25.11.81 προκειμένου όταν ει- 
σπραθχούν τα βεβαιούμενα ποσά να αποδοθούν στον τηρούμενο 
στην Τράπεζα της Ελλάδος ομώνυμο λογ/σμό του Δημοσίου Νο 
234039. 

Επίσης οι δανείστριες Τράπεζες πρέπει να επιδιώκουν, μέσα 
στον ανωτέρω οριζόμενο χρόνο των έξι (6) μηνών για τον οποίο 
το Δημόσιο καλύπτει με την εγγύησή του τόκους υπερημερίας επί 
των ληξιπρόθεσμων δόσεων την είσπραξη των ληξιπρόθεσμων 
εγγυημένων από το Δημόσιο δόσεων από τους πρωτοφειλέτες με 
την ίδια Επιμέλεια που δείχνουν και για τα δάνεια που χορηγούν 
χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι δανεί- 
στριες Τράπεζες θα πρέπει να υποβάλλουν στο ΓΛΚ Δ8 - Β προ¬ 
κειμένου να εξοφληθούν οι εγγυημένες από ληξιπρόθεσμες δόσεις 
απαιτήσεις τους, τα εξής δικαιολογητικά: 

Την έγγραφη συνηγορία της Υπηρεσίας Αποκατάστασεως Σει¬ 
σμοπλήκτων όπου αυτή αποτελεί προϋπόθεση για τη χορήγηση 
του δανείου (ακριβές φωτοαντίγραφο). 

Τη δανειακή σύμβαση (ακριβές φωτοαντίγραφο). 

Κατάσταση αναλυτικού υπολογισμού των εγγυημένων απαι- 
τήσεών τους στην οποία να φαίνονται όλα τα στοιχεία του δανείου 
(π.χ. χρονολογία χορήγησης, ποσό, χρονολογίες λήξης δόσεων, 
ποσά δόσεων, ποσά καταβολών, χρονολογίες καταβολών, τυχόν 
τόκοι υπερημερίας, έξοδα συναφή κ.λπ.). 

Το αντίγραφο της τριπλότυπης περιληπτικής κατάστασης βε¬ 
βαίωσης που επιστρέφεται θεωρημένη από το αρμόδιο Δημ. Τα¬ 
μείο. 

Τέλος οι δανείστριες Τράπεζες (κεντρικά Καταστήματα - Διοι¬ 
κήσεις) παρακαλούνται να υποβάλλουν στο ΓΛΚ. Δ8 - Τμ. Β’ 
κάθε εξάμηνο χωρίς καθυστέρηση συγκεντρωτική κατάσταση 
στην οποία να αναφέρεται η κίνηση των ανωτέρω δανείων που θα 
χορηγηθούν από αυτές και τα υποκαταστήματά τους, σύμφωνα 
με τις οδηγίες που έχουν δοθεί με την εγκύκλιό μας αριθα. 
189030/24.12.75. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 116715/4152 (4) 

Παροχή της αντεγγόησης του Ελληνικού Δημοσίου στην Τρά¬ 
πεζα της Ελλάδος για κάλυψη της εγγύησής της προς Όμιλο 
αλλοδαπών Τραπεζών για τη μελλοντική ανταλλαγή επιτο¬ 
κίων μεταξύ του εν λόγω Ομίλου και της ΑΕ Ελληνικά Διυλι¬ 
στήρια Ασπροπύργου (ΕΛ.Δ.Α.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945, 9/1967 και την παρ. 
2 του άρθρου 8 του Ν. 1266/1982 καθώς και το Ν.Δ. 4420/ 
1964. 

2. Την πράξη του Διοικητή της Τράπεζας της Ελλάδος αρ. 
1414/21.12.88 με την οποία εγκρίνεται: 

α) η συμφωνία για τη μελλοντική ανταλλαγή επιτοκίων (ΓΟΚ- 
ΨΑΚϋ 5ΤΑΚΤ 1ΥΕΝ ΙΝΤΕΚΕ5Τ ΒΑΤΕ 3ΨΑΡ) μεταξύ της 
Α.Ε. Ελληνικά Διυλιστήρια Ασπροπύργου, Ομίλου αλλοδαπών 
Τραπεζών με τη διαμεσολάβηση της ΜΙϋΕΑΝϋ ΒΑΝΚ ΡΙΧ και 
της Τράπεζας της Ελλάδος ως εγγυήτριας, επί ποσού 1ΥΕΝ 

34.997.647,06 (υπόλοιπο του αρχικού δανείου ΤΕΝ Ιαπωνίας 
49.580.000.000, κατά της 9.10.1990) και για το διάστημα 
από 9.10.1990 μέχρι και 9.10.1996 και 

β) η παροχή της εγγύησης της Τράπεζας της Ελλάδος προς 
τις αντισυμβαλλόμενες Τράπεζες για την εξόφληση κατά τη λήξη 
τους όλων των ποσών που είναι πληρωτέα σ’ αυτές από την Α.Ε. 
Ελληνικά Διυλιστήρια Ασπροπύργου σύμφωνα με τους όρους της 
σχετικής συμφωνίας ανταλλαγής επιτοκίων. 

Προϋπόθεση της παροχής της πιο πάνω εγγύησης είναι η 
λήψη της αντίστοιχης αντεγγύησης του Ελληνικού Δημοσίου 
σύμφωνα με το Π.Δ. 4420/1964. 

3. Την απόφασή μας αριθμ. 105290/2630/20.9.1984, με 
την οποία παρασχέθηκε η αντεγγύηση του Ελληνικού Δημοσίου 
στην Τράπεζα της Ελλάδος για κάλυψη της εγγύησής της προς 
τη αΤΙΒΑΝΚ (0ΗΑΝΝΕΕ ΙδΕΑΝϋδ) ΕΤϋ 1ΕΗ5ΕΥ 0ΗΑΝ- 
ΝΕΕ ΙδΕΑΝϋδ για τη χορήγηση του αρχικού δανείου σε συνάλ¬ 
λαγμα προς την ΑΕ «ΕΛΛΗΝΙΚΑ ΔΙΥΛΙΣΤΗΡΙΑ» ύψους ισοδύ¬ 
ναμο ΤΕΝ με 200 εκατομμύρια δολλάρια. 

4. Το έγγραφο του Γενικού Λογιστηρίου του Κράτους - Δ/νση 
5η, αριθμ. 108845/3730/8.12.1988 προς τα ΕΛ.ΔΑ. σχε¬ 
τικά με την πώληση μελλοντικού δικαιώματος ανταλλαγής επι¬ 
τοκίων. 

5. Το σχέδιο της σχετικής Σύμβασης ανταλλαγής επιτοκίων 
που θα υπογραφεί μεταξύ του Ομίλου αλλοδαπών Τραπεζών, 
ΕΛΔΑ και Τραπέζης Ελλάδος. 

6. Το έγγραφο της Τράπεζας της Ελλάδος με ημερομηνία 
21.12.1988, με το οποίο ζητά την αντεγγύηση του Ελληνικού 
Δημοσίου. 

7. Την κοινή απόφαση του Πρωθυπουργού και του Υπουργού 
Οικονομικών αριθμ. 6474/30.6.88 για ανάθεση αρμοδιοτήτων 
στον Υφυπουργό Οικονομικών Ηλία Παπαηλία, αποφασί¬ 
ζουμε: 

Παρέχουμε την αντεγγύηση του Ελληνικού Δημοσίου προς την 
Τράπεζα της Ελλάδος, για τη χορήγηση της εγγύησής της προς 
Όμιλο αλλοδαπών Τραπεζών υπέρ των Ελληνικών Διυλιστηρίων 
Ασπροπύργου Α.Ε. τα οποία θα συνάψουν συμφωνία μελλοντικής 
ανταλλαγής επιτοκίων (ΓΟΒΤΥΑΒϋ 5ΤΑΒΤ ΥΕΝ ΙΝΤΕΚΕ5Τ 
ΒΑΤΕ 5ΨΑΡ) με τις Τράπεζες αυτές. 

Με την αντεγγύηση αυτή, το Ελληνικό Δημόσιο αναλαμβάνει 
την υποχρέωση να καλύψει κάθε ποσό που θα πληρωθεί από την 
Τράπεζα Ελλάδος σύμφωνα με την αριθμ. 1414/21.12.1988 
πράξη του Διοικητή της. 


Τα Ελληνικά Διυλιστήρια Ασπροπύργου πρακαλούνται να μας 
στείλουν θεωρημένο αντίγραφο της σύμβασης. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑ! 

Αριθ. ΥΠΠΟ/ΓΝΟΣ/552227 · (5) 

Μεταβίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στο Γενικό Γραμματέα του 

Υπουργείου Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α). 

β) Του Π.Δ! 941/1977 «Περί Οργανισμού του Υπουργείου 
Πολιτισμού και Επιστημών» (ΦΕΚ 320/Α). 

2. Την ανάγκη διασφάλισης της εύρυθμης λειτουργίας των 
Υπηρεσιών του Υπουργείου Πολιτισμού και της ταχείας προώθη¬ 
σης των υποθέσεων, αποφασίζουμε: 

Άρθρο 1 

Στο Γενικό Γραμματέα του Υπουργείου Πολιτισμού μεταβιβά¬ 
ζουμε τις ακόλουθες αρμοδιότητες, καθώς και το δικαίωμα να 
υπογράφει «Με εντολή Υπουργού» αποφάσεις, έγγραφα και λοι¬ 
πές διοικητικές πράξεις, ως εξής: 

1. Τις εγκρίσεις πράξεων των Δ.Σ. των ν.π.δ.δ. που εποπτεύο¬ 
νται από το Υπουργείο Πολιτισμού, για θέματα υπηρεσιακής κα¬ 
τάστασης, χορήγησης κάθε είδους επιδομάτων και αδειών υπαλ¬ 
λήλων τους με βαθμό Α. 

2. Την έγκριση σε θέματα οργάνωσης και μεθόδων, εκπαίδευ¬ 
σης, μηχανογράφησης, μηχανοργάνωσης, πληροφορικής και 
στατιστικής, καθώς και σε θέματα αρμοδιότητας της Διεύθυνσης 
Πολιτικής Σχεδίασης Εκτάκτου Ανάγκης, εκτός εκείνων που 
αφορούν την έγκριση των σχεδίων και τις εκθέσεις προς τα λοιπά 
Υπουργεία. 

3. Την έγκριση για την ίδρυση, λειτουργία, μεταβίβαση άδειας 
και μεταστέγαση σχολών καλλιτεχνικής εκπαίδευσης (ανωτέρων 
σχολών δραματικής τέχνης και χορού, ωδείων και μουσικών 
σχολών και σχολών κινηματογράφου). 

4. Τις εγκρίσεις κατανομής χώρων στις κεντρικές υπηρεσίες 
του Υπουργείου. 

5. Την έγκριση για τη χορήγηση αντιγράφων από τα τηρού¬ 
μενα στις διευθύνσεις της κεντρικής υπηρεσίας του Υπουργείου 
πρωτότυπα «άκρως απόρρητα» έγγραφα. 

6. Την παραπομπή ερωτημάτων στη Νομική Διεύθυνση του 
Υπουργείου για την παροχή γνωμοδότησης. 

Η αποδοχή ή όχι της γνωμοδότησης παραμένει σε μας. 

7. Τις απαντήσεις σε αιτήσεις επανεξέτασης ή υπομνήματα ή 
αναφορές παραπόνων ή καταγγελίες πολιτών σε ενέργειες ή απα¬ 
ντήσεις οργάνων των κεντρικών υπηρεσιών του Υπουργείου. 

Εξαιρούνται οι περιπτώσεις που η πρώτη απάντηση έχει δοθεί 
με υπογραφή του Γενικού Γραμματέα. 

8. Τις απαντήσεις σε ερωτήματα πολιτών, νομικών προσώ¬ 
πων ή υπαλλήλων που αφορούν σε θέματα αρμοδιότητας περισ¬ 
σοτέρων της μιας διευθύνσεων του Υπουργείου. 

9. Τις πράξεις που αφορούν σε θέματα υπηρεσιακής κατάστα- 

σης (τοποθετήσεις, μετακινήσεις, μεταθέσεις, αποσπάσεις, μετα¬ 
τάξεις, προαγωγές κ.λπ.) των υπαλλήλων με βαθμό Α του 
Υπουργείου, καθώς και των υπαλλήλων με βαθμό Α των επο¬ 
πτευόμενων από το Υπουργείο Πολιτισμού δημοσίων υπηρεσιών 
και ν.π.δ.δ. που δεν έχουν δική τους υπηρεσιακή μονάδα η οποία 
να επιλαμβάνεται αυτών των θεμάτων. Εξαιρούνται οι πράξεις 
πρόσληψης (διορισμός), αποδοχής παραίτησης και απόλυσης. 

10. Τις ατομικές πράξεις πρόσληψης και απόλυσης ή καταγ¬ 
γελίας ή λύσης της εργασιακής σύμβασης του Προσωπικού με 
σύμβαση εργασίας ιδιωτικού δικαίου του Υπουργείου, καθώς και 
των εποπτευομένων από το Υπουργείο Πολιτισμού δημοσίων 
υπηρεσιών και ν.π.δ.δ. που δεν έχουν δική τους υπηρεσιακή μο¬ 
νάδα η οποία να επιλαμβάνεται αυτών των θεμάτων. 

11. Τις αποφάσεις απόσπασης υπαλλήλων Υπηρεσιών του 
Υπουργείου, για βραχυχρόνιο διάστημα, στη Διεύθυνση Πολιτι¬ 
κής Σχεδίασης Έκτακτης Ανάγκης, για να συμμετάσχουν σε 
ασκήσεις ΠΕΕΑ. 

12. Τις εγκρίσεις μετακίνησης για εκτέλεση υπηρεσίας εκτός 
έδρας των προϊσταμένων διευθύνσεων ή ανεξαρτήτων τμημάτων 
ή ανεξαρτήτων γραφείων της κεντρικής υπηρεσίας του Υπουρ¬ 
γείου, καθώς και των προϊσταμένων των εποπτευομένων δημο¬ 
σίων υπηρεσιών και ν.πΛ.δ. που δεν έχουν δική τους υπηρεσιακή 
μονάδα η οποία να επιλαμβάνεται των θεμάτων αυτών, ανεξάρ¬ 
τητα από το βαθμό που κατέχουν. 

13. Τις αποφάσεις για τη χορήγηση άδειας άσκησης ιδιωτικού 
έργου με αμοιβή, σε υπαλλήλους που προΐστανται διεύθυνσης ή 
ανεξάρτητου τμήματος ή ανεξάρτητου γραφείου της κεντρικής 
υπηρεσίας, καθώς και σε προϊσταμένους των Περιφερειακών ή 
Ειδικών Περιφερειακών Υπηρεσιών του Υπουργείου, ανεξάρτητα 
από το βαθμό που κατέχουν. 

14. Τις πράξεις για τη χορήγηση κανονικών γενικά και αναρ- 
ρωτικών αδειών σε υπαλλήλους που προΐστανται διεύθυνσης ή 
ανεξάρτητου τμήματος ή ανεξάρτητου γραφείου της κεντρικής 
υπηρεσίας του Υπουργείου, καθώς και στους προϊσταμένους των 
εποπτευομένων δημοσίων υπηρεσιών και ν.π.δ.δ. που δεν έχουν 
δική τους υπηρεσιακή μονάδα η οποία να επιλαμβάνεται αυτών 
των θεμάτων. 

15. Τις αποφάσεις για τη χορήγηση εκπαιδευτικών γενικά 
αδειών και αδειών επιδημίας σε μόνιμους υπαλλήλους του 
Υπουργείου Πολιτισμού, ανεξάρτητα από το βαθμό που κατέ¬ 
χουν, εκτός των περιπτώσεων εκείνων που από τις κείμενες δια¬ 
τάξεις προβλέπεται η έκδοση κοινής Υπουργικής αποφάσεως. 

16. Τις αποφάσεις για την αναπλήρωση των προϊσταμένων 
των διευθύνσεων και των ανεξάρτητων τμημάτων ή γραφείων 
της κεντρικής υπηρεσίας του Υπουργείου, καθώς και τών προϊ¬ 
σταμένων των εξαρτώμενων, από το Υπουργείο, δημοσίων υπη¬ 
ρεσιών. 

17. Τις πράξεις που αφορούν στην επιλογή υπαλλήλων για την 
εκπροσώπηση του Υπουργείου ή για την παρακολούθηση προ¬ 
γράμματος εκπαίδευσης, στην ημεδαπή. 

18. Τα έγγραφα με τα οποία παρέχονται πληροφορίες στη Νο¬ 
μική Διεύθυνση του Υπουργείου και αφορούν σε αγωγές ή αιτή¬ 
σεις αναγνώρισης απαιτήσεων κατά του Δημοσίου ή συμβιβα¬ 
σμού, μ’ αυτό. 

19. Τις αποφάσεις και τα λοιπά έγγραφα που αφορούν στην 
προκήρυξη ή επικύρωση τακτικών μειοδοτικών διαγωνισμών 
προμήθειας αναλώσιμου και μη υλικού, εκτέλεσης διαφόρων ερ¬ 
γασιών ή παροχής υπηρεσιών, για δαπάνη ενός εκατομμυρίου 
μιας (1.000.001) δραχμών και πάνω, στα πλαίσια των αρμοδιο¬ 
τήτων του ΥΠΠΟ για τις ανάγκες της κεντρικής υπηρεσίας. 

20. Τις αποφάσεις και τα λοιπά έγγραφα που αφορούν σε 
απευθείας αναθέσεις για την προμήθεια αναλώσιμου και μη υλι¬ 


κού, εκτέλεση διαφόρων εργασιών ή παροχή υπηρεσιών, για δα¬ 
πάνη ενός εκατομμυρίου μιας (1.000.001) δραχμών και πάνω, 
σύμφωνα με το άρθρο 86 του Ν.Δ. 321/1969, στα πλαίσια των 
αρμοδιοτήτων του ΥΠΠΟ και για τις ανάγκες της Κεντρικής 
Υπηρεσίας. 

21. Έγγραφα, αποφάσεις, αποφάσεις έγκρισης δαπανών, θε¬ 
ωρήσεις δαπανών, εντολές προμηθειών ή εκτέλεσης έργων, μέχρι 
του ποσού των δέκα εκατομμυρίων (10.000.000) δραχμών ή 
απεριόριστου ποσού εφόσον έχει προηγηθεί η, έγκριση του Υπουρ¬ 
γού και μέσα στα όρια των πιστώσεων που έχουν εγκριθεί. 

22. Τις εγκρίσεις μελετών κάθε έργου που έχει ενταχθεί στο 
πρόγραμμα Δημοσίων Επενδύσεων και για προβλεπόμενη δα¬ 
πάνη μέχρι του ποσού των πενήντα εκατομμυρίων (50.000.000) 
δραχμών. 

23. Τις αποφάσεις που αναφέρονται σε θέματα για τα οποία 
απαιτείται γνωμοδότηση του Τεχνικού Συμβουλίου και αφορούν 
σε δαπάνη από ενός εκατομμυρίου μιας (1.000.0001) δραχμών 
μέχρι του ποσού των εκατό εκατομμυρίων (100.000.000) δραχ¬ 
μών, σε κάθε περίπτωση, ανεξάρτητα αν η γνωμοδότηση έχει λη- 
φθεί ομόφωνα ή κατά πλειοψηφία, καθώς και τις αποφάσεις που 
αφορούν σε θέματα για τα οποία δεν αναφέρεται χρηματικό ποσό, 
εφόσον η γνωμοδότηση του Συμβουλίου έχει ληφθεί ομόφωνα ή 
κατά πλειοψηφία. 

24. Τις αποφάσεις φιλοξενίας, γευμάτων κ.λπ. (δημόσιες σχέ¬ 
σεις), καθώς και τις αποφάσεις ημερήσιας αποζημίωσης προσώ¬ 
πων που φιλοξενούνται με βάση διακρατικές συμβάσεις και προ¬ 
γράμματα, οι οποίες εκδίδονται από τις Διευθύνσεις της Κεντρι¬ 
κής Υπηρεσίας. 

25. Τις αποφάσεις για την έγκριση δαπανών αγοράς πολιτι¬ 
στικού υλικού που προορίζεται να σταλεί σε βιβλιοθήκες, πνευμα¬ 
τικά ιδρύματα και φυσικά πρόσωπα στο εσωτερικό και το εξωτε¬ 
ρικό. 

26. Τις πράξεις καταλογισμού, σε βάρος του υπεύθυνου υπαλ¬ 
λήλου, υπερβάσεων του καθορισμένου ανώτατου μηνιαίου ορίου 
τηλεφωνικών συνδιαλέξεων. 

27. Τα έγγραφα που αφορούν στη μετάκληση αλλοδαπών κα¬ 
θηγητών για τις Σχολές Καλλιτεχνικής Εκπαίδευσης (Ανωτέρων 
Σχολών Δραματικής Τέχνης και Χορού, Ωδείων και Μουσικών 
Σχολών, Σχολών Κινηματογράφου και Ερασιτεχνικών Σχολών 
Χορού). 

28. Τις πράξεις συγκρότησης Επιτροπών για τη διενέργεια ει¬ 
σαγωγικών, κατατακτηρίων, διπλωματικών και πτυχιακών εξε¬ 
τάσεων των Σχολών Καλλιτεχνικής Εκπαίδευσης (Ανωτέρων 
Σχολών Δραματικής Τέχνης και Χορού, Ωδείων και Μουσικών 
Σχολών και Σχολών Κινηματογράφου). 

29. Τις αποφάσεις που αφορούν στη χορήγηση οικονομικών 
ενισχύσεων σε Ν.Π.Δ.Δ., Ν.Π.Ι.Δ., Ο.Τ.Α. κ.λπ., εφόσον αυτές 
εκδίδονται από Υπηρεσία του διοικητικού τομέα πολιτιστικής 
κληρονομιάς. 

30. Τις αποφάσεις συγκρότησης άμισθων Επιτροπών επιλο¬ 
γής Μελετητών και Επιτροπών που δεν προβλέπονται από τον 
Οργανισμό του Υπουργείου. 

31. Τις αποφάσεις συγκρότησης επιτροπών και ομάδων εργα¬ 
σίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Δεκεμβρίου 1988 

Η ΥΠΟΥΡΓΟΣ 

Α.Μ. (ΜΕΛΙΝΑ) ΜΕΡΚΟΥΡΗ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Ε3/556 (6) 

Συγκρότηση του Συμβουλίου Ερεύνης Τιμών γιοι το χρονικό διά¬ 
στημα από 1.1.89 μέχρι 31.12.91. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 936/79 «περί τροποποιήσεως και συμπληρώσεως 
των περί εξωτερικού εμπορίου διατάξεων». 

2. Του Ν. 1558/85 «περί Κυβερνήσεως και Κυβερνητικών 
Οργάνων». 

3. Του Ν. 1505/84 «περί αναδιάρθρωσης μισθολογίου». 

4. Του Ν. 1256/82 «περί πολυθεσίας κ.λπ.». 

5. Του Ν. 1232/82 «περί επαναφοράς σε ισχύ, τροποποίηση 
και συμπλήρωση των διατάξεων του Ν.Δ. 4352/64 και άλλων 
διατάξεων». 

6. Του άρθρου 5 του Ν. 1288/82 «Ρύθμιση θεμάτων αρμο¬ 
διότητας Υπουργείου Προεδρίας Κυβερνήσεως κ.λπ.». 

7. Της Β3/395/82 Κ.ΐ.Α. Υπουργών Προεδρίας Κυβερνή¬ 
σεως και Εμπορίου. 

8. Του Π.Δ. 397/25.8.88 «περί Οργανισμού του Υπουργείου 
Εμπορίου», αποφασίζεται: 

I. Η συγκρότηση του Συμβουλίου Ερεύνης Τιμών για το χρο¬ 
νικό διάστημα από 1.1.89 μέχρι 31.12.91 ως εξής: 

Α. Πρόεδρος: Εμμανουήλ Σακέλλης καθηγητής Ορκωτός Λο¬ 
γιστής. 

Β. Μέλη ορίζονται οι: 

α) Ο Προϊστάμενος της Δ/νσης Ρυθμιστικών Θεμάτων Εξωτε¬ 
ρικού Εμπορίου, υπάλληλος με βαθμό Α' του κλάδου ΠΕ, ανα- 
πληρούμενος από το νόμιμο αναπληρωτή του. 

β) Ο Προϊστάμενος της Δ/νσης Εξωτερικής Εμπορικής Πολι¬ 
τικής του Υπουργείου Εμπορίου υπάλληλος με βαθμό Α’ του κλά¬ 
δου ΠΕ, αναπληρούμενος από το νόμιμο αναπληρωτή του. 

γ) Ο Δ/ντής της Οικονομικής Εφορίας Ευστ. Τσώνης - Δ/ντής 
Φοροδιαφυγής Φ.Α.Ε.Ε. Αθηνών, υπάλληλος με βαθμό Α' του 
κλάδου ΠΕ, αναπληρούμενος από το νόμιμο αναπληρωτή του. 

δ) Ο Υποδ/ντής της Τράπεζας της Ελλάδος Σαμάνης Παναγι¬ 
ώτης, αναπληρούμενος από τον Τμηματάρχη Γιαλκέτση Κων/νο 
της ίδιας Τράπεζας. 

ε) Ο Προϊστάμενος της Δ/νσης Ισοζυγίου Πληρωμών του Υπ. 
Εθνικής Οικονομίας, Νιώτης Διονύσιος υπάλληλος με βαθμό Α' 
του κλάδου ΠΕ, αναπληρούμενος από το νόμιμο αναπληρωτή 
του. 

στ) Ο Ορκωτός Λογιστής Πρωτοψάλτης Νικ., αναπληρούμε¬ 
νος από τον Μοσκοφίδη Γεώργιο, Ορκωτό Λογιστή. 

ζ) Ο Ιωάννης Οικονομόπουλος μεταλλειολόγος του Υπ. Βιο¬ 
μηχανίας Ενέργειας και Τεχνολογίας αναπληρούμενος από το 
Στ. Δραπανιώτη μεταλλειολόγο του ίδιου Υπουργείου. 

η) Ο Προϊστάμενος της Τεχνικής Γραμματείας του Συμβου¬ 
λίου Ερεύνης Τιμών. 

Γ. Γραμματέας του Συμβουλίου ορίζεται η Ευνίκη Συμεωνί- 
δου, υπάλληλος με βαθμό Α’ του κλάδου ΠΕ του Υπουργείου 
Εμπορίου με βοηθό γραμματέα την Σακελλαρίου Μαρία υπάλ¬ 
ληλο με βαθμό Α' του κλάδου ΠΕ, του ίδιου Υπουργείου. 

II. Το Συμβούλιο Ερεύνης Τιμών λειτουργεί στην Τράπεζα της 
Ελλάδος, όπου θα τηρείται και το αρχείο του. 

Συνεδριάζει δε ύστερα από πρόσκληση του Προέδρου του στην 
Τράπεζα της Ελλάδος ή στα Γραφεία του Συμβουλίου Ερεύνης 
Τιμών. 

III. Τον Πρόεδρο όταν απουσιάζει ή κωλύεται αναπληρώνει ο 
αρχαιότερος των παρευρισκομένων μελών. 


Η παρούσα απόφαση που ισχύει από σήμερα να δημοσιευθεί 
στην Εφημερίδα της Κυβερνήσεως.· 

Αθήνα, 23 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ .. ΕΜΠΟΡΙΟΥ 

ΠΑΝ. ΡΟΥΜΕΛΙΩΤΗΣ ΝΙΚ. ΑΚΡΙΤΙΔΗΣ 

-♦- 

Αριθ. Ε3/555 (7) 

Συγκρότηση Επιτροπής Χορηγήσεως'Αδειών των Πινάκων «Α» 

και «Β». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 936/79 «περί τροποποιήσεως και συμπληρώσεως 
των περί εξωτερικού εμπορίου διατάξεων». 

2. Του Ν. 1558/85 «περί Κυβερνήσεως και Κυβερνητικών 
Οργάνων». 

3. Του Ν. 1505/84 «περί αναδιάρθρωσης μισθολογίου». 

4. Του Ν. 1256/82 «περί πολυθεσίας κ.λπ.». 

5. Του Ν. 1232/82 «περί επαναφοράς σε ισχύ, τροποποίηση 
και συμπλήρωση των διατάξεων του Ν.Δ. 4352/64 και άλλων 
διατάξεων». 

6. Του άρθρου 5 του Ν. 1288/82 «Ρύθμιση θεμάτων αρμο¬ 
διότητας Υπουργείου Προεδρίας Κυβερνήσεως κ.λπ.». 

7. Της Β3/395/82 Κ.Υ.Α. Υπουργών Προεδρίας Κυβερνή¬ 
σεως και Εμπορίου. 

8. Τις διατάξεις του Π.Δ. 397/25.8.88 «περί Οργανισμού 
τού Υπουργείου Εμπορίου». 

9. Το έγγραφό μας 4140/30.11.88. 

10. Τα σχετικά έγγραφα της Τράπεζας της Ελλάδος και του 
Ε.Β.Ε.Α. «περί ορισμού εκπροσώπων τους», αποφασίζεται: 

I. Συγκροτείται η Επιτροπή Χορηγήσεως Αδειών των Πινά¬ 
κων Α και Β στο Ε.Β.Ε. Αθηνών για το χρονικιό διάστημα από 
1.1.89 μέχρι 31.12.89 από τους παρακάτω: 

1) Πανταζή Ουρανία, Δ/ντρια της Δ/νσης Ρυθμιστικών Θεμά¬ 
των Εξωτερικού Εμπορίου του κλάδου ΠΕ με βαθμό Α’ ως Πρόε¬ 
δρο, αναπληρούμενη από το νόμιμο αναπληρωτή της. 

2) Ζαμάνη Παναγιώτη, Υποδιευθυντή της Τράπεζας της Ελ¬ 
λάδος, ως μέλος, αναπληρούμενου από το Νικόλαο Γκλιάτη εντε¬ 
ταλμένο Τμηματάρχη της ίδιας Τράπεζας. 

3) Σπυρόπουλο Αρ. υπάλληλο του Ε.Β.Ε. Αθηνών με βαθμό 
Α’ του κλάδου ΠΕ, ως μέλος, αναπληρούμενου από τον Πετρό- 
πουλο Λέων, επίσης υπάλληλο του Ε.Β.Ε.Α. με ίδιο βαθμό καί 
κλάδο. 

11. Χρέη εισηγητών ορίζεται ότι θα εκτελούν οι παρακάτω: 

Από το Υπουργείο Εμπορίου οι υπάλληλοι: 

1) Χρονόπουλος Αθανάσιος με βαθμό Α’ του κλάδου ΠΕ. 

2) Μπόγδου Άννα με βαθμό Α’ του κλάδου ΠΕ. 

3) Αλεξίου Γεώργιος με βαθμό Α’ του κλάδου ΠΕ. 

4) Μπάρτζη Αναστασία με βαθμό Α’ του κλάδου ΠΕ. 

5) Μαλαμάς Σπυρίδων με βαθμό Α’ του κλάδου ΠΕ. 

6) Σακελλαρίου Μαρία με βαθμό Α’ του κλάδου ΠΕ. 

7) Συμεωνίδου Ευνίκη με βαθμό Α’ του κλάδου ΠΕ. 

8) Μονιούδη Ισαβ. με βαθμό Α’ του κλάδου ΠΕ. 

9) Γιαννακοπούλου Δήμ. με βαθμό Β’ του κλάδου ΔΕ/1. 

10) Χριστοδουλάκου Μαρία με βαθμό Α’ του κλάδου ΔΕ/2. 

11) Παπακωνσταντίνου Μαρία με βαθμό Α’ του κλάδου 
ΔΕ/2. 

12) Σπυριούνη Σταυρ. με βαθμό Α’ του κλάδου ΠΕ. 

13) Ματζώρου Άννα με βαθμό Β' του κλάδου ΔΕ. 

14) Φλώκου Μαρία με βαθμό Α' του κλάδου ΠΕ. 

15) Μίτιος Δημήτριος με βαθμό Α' του κλάδου ΠΕ. 

16) Γιαννουλάτου Ρεγγίνα με βαθμό Α' του κλάδου ΠΕ. 

17) Κανάκη Ευδοκία με βαθμό Α' του κλάδου ΠΕ. 

18) Καλαφάτης Δημήτριος με βαθμό Α' του κλάδου ΠΕ. 

19) Γεροδήμος Λάζαρος με βαθμό Α' του κλάδου ΠΕ. 

20) Στάθης Ναπολέων με βαθμό Α' του κλάδου ΔΕ. 

21) Παπαγεωργίου Ελ. με βαθμό Β' του κλάδου ΔΕ. 

Από το Ε.Β.Ε. Αθηνών οι υπάλληλοι: 

1) Τσαγκαράκη Μαίρη με βαθμό Α' του κλάδου ΠΕ/1 ανα- 
πληρούμενη από τον Παπαδόπουλο Ν. με βαθμό Α' του κλάδου 
ΔΕ. . 

2) Οικονομάκου Αγγελική με βαθμό Α' του κλάδου ΔΕ/1 
αναπληρούμενη από τον Βλασιάδη Βλάση με βαθμό Α του κλά¬ 
δου ΔΕ. 

III. Χρέη Γραμματέα ορίζουμε όπως εκτελεί ο Ευγένης Ιωάν¬ 
νης υπάλληλος του Ε.Β.ΕΆ. με βαθμό Α' του κλάδου ΠΕ ανα- 
πληροϋμενος από την Ορφανού Ολυμπία υπάλληλο επίσης του 
Ε.Β.Ε.Α. με βαθμό Β’ του κλάδου ΔΕ. 

IV. Κάθε προηγούμενη απόφαση περί συγκροτήσεως της εν 
λόγω Επιτροπής καταργείται. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 

-♦- 

Αριθ. Ε3/557 ' (8) 

Συγκρότηση Επιτροπής Ρυθμίσεως Θεμάτων Εισαγωγής (στην 
Τράπεζα της Ελλάδος). 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1232/82 «περί επαναφοράς σε ισχύ, 
τροποποίηση και συμπλήρωση των διατάξεων του Ν.Δ. 4352/ 
64 και άλλων διατάξεων». 

2. Τις διατάξεις του Ν. 1558/85 «περί Κυβερνήσεως και Κυ¬ 
βερνητικών Οργάνων». 

3. Τον Ν. 936/79 «περί τροποποιήσεως και συμπληρώσεως 
των περί Εξωτερικού Εμπορίου διατάξεων κ.λπ.». 

4. Το Π.Δ. 397/88 «περί Οργανισμού του Υπουργείου Εμπο¬ 
ρίου». 

5. Τις διατάξεις του Ν. 1256/82 «περί πολυθεσίας κ.λπ.». 

6. Τις διατάξεις του Ν. 1266/82 «περί εισαγωγής σπουδα¬ 
στών.στην τριτοβάθμια εκπαίδευση και άλλες διατάξεις». 

7. Το άρθρο 5 του Ν. 1288/82 «περί ρυθμίσεως θεμάτων αρ¬ 
μοδιότητας Υπουργείου Προεδρίας Κυβερνήσεως κ.λπ.». 

8. Την με αριθ. Β3/395/82 Κ.Υ.Α. των Υπουργών Προε¬ 
δρίας Κυβερνήσεως και Εμπορίου (ΦΕΚ 217/Β/24.4.82 αριθ. 
2 παρ. 9). 

9. Τις διατάξεις του Ν. 1505/84 «περί Ενιαίου,Μισθολογίου 
των Δημοσίων Υπαλλήλων». 

10. Το έγγραφό μας Ε6-4139/88. 

11. Τα σχετικά έγγραφα με τα οποία ορίστηκαν εκπρόσωποι 
του Υπουργείου Βιομηχανίας Ενέργειας και Τεχνολογίας, 
Υπουργείου Οικονομικών, Ε.Β.Ε. Αθηνών και Τράπεζα Ελλά¬ 
δος, αποφασίζουμε: 


Α. Συγκροτείται η Επιτροπή Ρύθμισης Θεμάτων Εισαγωγής 
στο Κεντρικό Κατάστημα της Τράπεζας της Ελλάδος, για το 
χρονικό διάστημα από 1.1.89 μέχρι 31.12.89 από τους παρα¬ 
κάτω: 

1) Πανταζή Ουρανία, υπάλληλο με βαθμό Α’ του κλάδου ΠΕ, 
Προϊσταμένη της Δ/νσης Ρυθμιστικών Θεμάτων Εξωτερικού 
Εμπορίου, σαν Πρόεδρο, αναπληρούμενη από το νόμιμο αναπλη¬ 
ρωτή της. 

2) Χρονόπουλο Αθανάσιο, υπάλληλο με βαθμό Α' του κλάδου 
ΠΕ της Δ/νσης Ρυθμιστικών Θεμάτων Εξωτερικού Εμπορίου, 
αναπληρούμενον από το νόμιμο αναπληρωτή του. 

3) Αλεξίου Γεώργιο, υπάλληλο της Δ/νσης Ρυθμιστικών Θε¬ 
μάτων Εξωτερικού Εμπορίου με βαθμό Α' του κλάδου ΠΕ, ανα- 
πληρούμενο από το νόμιμο αναπληρωτή του. 

4) Μαρινάκη Νικόλαο, υπάλληλο με βαθμό Α' του κλάδου 
ΠΕ/1-Α Τελωνειακών του Υπουργείου Οικονομικών, αναπλη¬ 
ρούμενον από την Φραγκιουδάκη Αρχόντισσα υπάλληλο του ίδιου 
βαθμού και κλάδου του ίδιου Υπουργείου. 

5) Τσιρογιάννη Θεόδωρο, υπάλληλο του Υπουργείου Βιομη¬ 
χανίας - Ενέργειας και Τεχνολογίας με βαθμό Α' του κλάδου ΠΕ, 
αναπληρούμενον από το Δαφιομήλη Άγγελο, υπάλληλο του ίδιου 
βαθμού και κλάδου του ίδιου Υπουργείου. 

6) Ασημακόπουλο Παναγιώτη, Υποδιευθυντή Τράπεζας Ελ¬ 
λάδος αναπληρούμενον από την Ταβουλάρη Αθανασία εντεταλ¬ 
μένη Τμηματάρχη της ίδιας Τράπεζας. 

7) Ριζά Θεόδωρο, υπάλληλο του Ε.Β.Ε. Αθηνών με βαθμό Α' 
του κλάδου ΠΕ, αναπληρούμενου από τον Μεταξά Κων/νο υπάλ¬ 
ληλο του ίδιου βαθμού και κλάδου του Ε.Β.Ε. Αθηνών. 

Χρέη Εισηγητών θα εκτελούν οι υπάλληλοι: 

1) Ηλιόπουλος Γεώργιος, Τμηματάρχης της Τράπεζας της 
Ελλάδος αναπληρούμενος από την Αικατερίνη Χουτουλίδου λογί¬ 
στρια της ίδιας Τράπεζας. 

2) Γιαννακόπουλος Διονύσιος, Αρχιλογιστής της Τράπεζας 
της Ελλάδος αναπληρούμενος από τον Χρήστο Φτάκλα, αρχιλο¬ 
γιστή της ίδιας Τράπεζας. 

3) Κανάκη Ευδοκία, υπάλληλο του Υπουργείου Εμπορίου με 
βαθμό Α’ του κλάδου ΠΕ/1 Διοικητικών Υπαλλήλων. 

4) Μπόγδου Άννα, υπάλληλο του Υπουργείου Εμπορίου με 
βαθμό Α’ του κλάδου ΠΕ/1 Διοικητικών υπαλλήλων. 

Χρέη Γραμματέα ορίζουμε να εκτελεί ο Ζυγούρος Σπύρος, 
Τμηματάρχης της Τράπεζας της Ελλάδος, αναπληρούμενος από 
τη Ρεγγίνα Βαλσάμη, δακτυλογράφο Προϊσταμένη της ίδιας. 
Τράπεζας. 

Κάθε προηγούμενη απόφαση περί συγκροτήσεως της εν λόγω 
Επιτροπής καταργείται. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 
-+- 

Αριθ. 3418.2/2/88 (9) 

Εξόφληση υποχρεώσεων του καταργηθέντος Ειδικού Ταμείου 

Μηχ/των, Λιμενικών Έργων (ΕΤΜΛΕ), στο ΙΚΑ και ΝΑΤ, 

από τον Οργανισμό Λιμένος Πειραιώς (Ο.Λ.Π.). 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 301/1976. 

2. Τις διατάξεις του άρθρ. 15 παρ. 4 του δια του Ν. 1630/51 
κυρωθέντος Α.Ν. 1559/1950 όπως αντικαταστάθηκε με το 

άρθρ. 6 του 1220/1981 (ΦΕΚ 296/81 τ.Α'). 

3. Τις διατάξεις του άρθρ. 2 παρ. 3 του Ν. 1799/88 «Κατάρ¬ 
γηση του Ειδικού Ταμείου Μηχ/των Λιμενικών Έργων 
(ΕΤΜΛΕ) ρύθμιση συναφών θεμάτων και άλλες διατάξεις» (ΦΕΚ 
167/88 τ.Α’). 

4. Το αριθ. 26207/8984/11.11.88 έγγραφο ΟΛΠ. Και τις 
αριθ. 390/7.11.88 και 449/19.12.88 Πράξεις ΔΣ/ΟΛΠ. 

5. Την αριθ. 904/88 (ΦΕΚ 863 τ.Β’) απόφαση του Πρωθυ¬ 
πουργού και του Υπουργού Υγ. Πρόνοιας και Κοιν. Ασφαλίσεων 
«Ανάθεση αρμοδιοτήτων στους Υφυπουργούς», αποφασίζουμε: 

1. Την έγκριση της παρ. 1 της 390/7.11.88 πράξης του ΔΣ/ 
ΟΛΠ όπως τροποποιήθηκε με την 449/19.12.88 όμοια με την 
οποία αποφασίζεται η εξόφληση, από τον Οργανισμό Λιμένος 
Πειραιώς (ΟΛΠ), σε δώδεκα (12) μηνιαίες δόσεις των ληξιπρο¬ 
θέσμων οφειλών του καταργηθέντος Ειδικού Ταμείου Μηχ/των 
Λιμενικών Έργων (Ε.Τ.Μ.Λ.Ε.) προς το Ίδρυμα Κοινωνικών 
Ασφαλίσεων (ΙΚΑ) και το Ναυτικό Απομαχικό Ταμείο (ΝΑΤ), οι 


οποίες σύμφωνα με τα απολογιστικά στοιχεία του Ε.Τ.Μ.Λ.Ε. 
ανέρχονται σε είκοσι ένα εκατομμύρια τετρακόσιες σαράντα έξι 
χιλιάδες είκοσι εννιά (21.446.329) δραχμές και ένα εκατομμύ¬ 
ριο διακόσιες τριάντα εννέα χιλιάδες οκτακόσιες έντεκα 
(1.239.811) δραχμές αντίστοιχα. 

Τόκοι υμερημερίας και πρόστιμα που οφείλονται μέχρι 
11.8.1988 ημερομηνία ισχύος του Ν. 1799/88, λόγω μη κατα¬ 
βολής των παραπάνω οφειλών, αποσβήνονται. Από 12.11.1988 
έναρξη της ισχύος του Ν. 1799/88 έως την ημερομηνία δημο¬ 
σίευσης της παρούσας κοινής Απόφασης, οι ίδιες αυτές οφειλές 
δεν επιβαρύνονται με τόκους υπερημερίας και πρόστιμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 22 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8> ΚΟΙΝ, ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΡΙΖΟΓΙΑΝΝΗΣ ΒΑΣΙΛΕΙΟΣ ΣΑΡΑΝΤΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



